[bookmark: _GoBack][image: cid:image001.jpg@01D42D6A.4EE9DE80]

TIEDOTE




PORIN KAUPUNGIN PERUSKOULUISSA OPISKELEVIEN OPPILAIDEN HUOLTAJILLE JA LUKIOIDEN OPISKELIJOILLE


ERITYISRUOKAVALIOIDEN JA USKONNOLLISTEN / EETTISTEN RUOKARAJOITUSTEN TOTEUTUS 
KOULURUOKAILUSSA
Kouluruokailun tavoitteena on ylläpitää ja edistää oppilaan terveyttä ja työtehoa. Kouluruokailu on osa koulun oppilashuoltoa ja samalla osa koulun kasvatus- ja opetustyötä.
PorIn kaupungin peruskouluissa oppilaalle tarjotaan sairauden vaatima erityisruokavalio. Uskonnolliset ja eettiset ruokarajoitukset otetaan myös huomioon.

HUOLTAJAN/OPISKELIJAN  ILMOITUS KOULULLE  RIITTÄÄ, KUN KYSEESSÄ ON/OVAT:
- uskonnolliset syyt tai noudattaa kasvisruokavaliota, johon kuuluu myös maitotuotteet ja kananmuna. 
- rajoitetun ajan (enintään kaksi kuukautta) kestävä ruokavaliohoitokokeilu esim. ruoka-allergiaan liittyen, lääkärin tai muun terveydenhuollon henkilöstön ohjeiden mukaan
- keliakiaruokavalio, mukaan liitetään kopio lääkärin B-todistuksesta
- vähälaktoosinen tai laktoositon ruokavalio
- diabeetikon välipala, mukaan liitetään kopio ateriasuunnitelmasta

Ilmoituslomakkeen saa opettajalta tai sivistystoimen internetsivuilta.

Täytetty lomake palautetaan opettajalle heti lukuvuoden alkaessa (syyskuun puoliväliin mennessä). 

MUUT ERITYISRUOKAVALIOT 
· ruoka-aineallergiat ja muut mahdolliset erityisruokavaliot terveydenhoitaja kautta ja terveydenhoitaja tarkistaa ne vuosittain 


ERITYISRUOKAVALIOT:

Vähälaktoosinen
Vähälaktoosisen ruokavalion saa huoltajan ilmoittamana. Kouluruoka on vähälaktoosista/laktoositonta, lukuunottamatta muutamaan poikkeusta kuten maitopohjaisia puuroja ja joitakin jälkiruokia. Vähälaktoosisessa ruokavaliossa on alle 1 g laktoosia/ateria, jos ruokajuomana käytetään laktoositonta maito- tai piimäjuomaa. Tämä sopii valtaosalle laktoosi-intoleranteista. Laktoositonta maitojuomaa on tarjolla automaattisesti kaikille laktoosi-intoleranteille.

Laktoositon ruokavalio

Jos oppilas tarvitsee laktoosittoman ruokavalion, saa sen myös huoltajan ilmoittamana. 

Kasvisruokavalio
Kasvisruokavalioon tulee sitoutua koko lukuvuodeksi. Koulussa tarjottava kasvisruoka on lakto-ovo-kasvisruokaa. Huoltajan, oppilaan tai opiskelijan halutessa kalalla tai broilerilla täydennettynä niinä päivinä, kun kalaa tai broileria on ruokalistalla. Muut kasvisruokavaihtoehdot terveydenhoitajan kautta
Keliakiaruokavalio
Keliakiadiagnoosin varmistuttua huoltaja toimittaa lääkärintodistuksen opettajalle. Todistus toimitetaan vain kerran koulua kohti. Koulun vaihtuessa kopio vanhasta lääkärintodistuksesta riittää. 

Diabetes
Tarvittaessa ateriasuunnitelma toimitetaan, jos tarvitaan koulupäiväaikana välipalaa tai oppilas tarvitsee apua hiilihydraattien arvioinnissa koulunhenkilökunnalta. Terveydenhoitaja ottaa tarvittaessa yhteyttä oppilaan huoltajiin ennen koulun alkua.

Ruoka-aineallergia
Ruoan valmistajalle allergiaruokavalio asettaa suuret vaatimukset, koska niiden kohdalla toimitaan aina niin kuin vaarana olisi vakava allerginen reaktio. Siksi allergisten lasten vanhempien tulisikin selkeästi tuoda esille kouluissa vain ne ruoat, jotka ovat allergioiden hoitoon perehtyneen lääkärin avulla selvitetty todellisiksi ja vakaviksi ongelmiksi. Valtakunnallisen allergiaohjelman mukaan lievissä ruoka-aineallergioissa maistaminen ja siedättäminen on tärkeää, koska näin siedättämällä allergioista paraneminen on todennäköistä. Suurin osa lieviä allergioita potevista oppilaista sietää kasviksia kypsänä tai saa oireita vain osasta lajikkeista tai vain siitepölykauden aikaan. Tämän vuoksi kouluruokailussa ruokavaliosta jätetään pois vain ne ruoka-aineet, joiden on kokeiluun perustuen todettu aiheuttavan vakavia oireita. Lievää oireilua (ohimenevä suun kutina tai kirvely ja ihon punoitus) aiheuttavia ruoka-aineita ei tarvitse välttää.

Jos oppilaalla on vaikea allergia mille tahansa ruoalle, tulee hoitavan lääkärin tehdä siitä lääkärintodistus, joka toimitetaan kouluterveydenhoitajalle. Ruoka-allergioiden osalta todistus on voimassa korkeintaan yhden vuoden kerrallaan. Prick- testilistoja ei hyväksytä todistuksena vaan prick-testien tulokset tulee allergiaa perehtyneen lääkärin arvioida ja vain niitä ruoka-aineita vältetään, joista tulee voimakkaita oireita. Kouluterveydenhoitaja arvioi lääkärintodistuksen tarpeen tai kirjoittaa todistuksen ruokavaliosta keittiötä varten. Ruokaan liittyvät rajoitukset puretaan hoitavan lääkärin / terveydenhoitajan/ ravitsemusterapeutin ohjeiden mukaan.


Turhan työn välttämiseksi pyydämme teitä ilmoittamaan keittiöön, mikäli erityisruokavaliota noudattava lapsenne ei osallistu esim. loman vuoksi kouluruokailuun. Jos erityisruokavaliota ei ole noudatettu 2 viikkoon ilman ilmoitettua syytä, ei erityisruokavaliota enää valmisteta. Tällaisissa tapauksissa erityisruokavalion saa uudelleen voimaan uuden ilmoituksen kautta ja terveydenhoitajan kautta ilmoitettavat vain terveydenhoitajan kautta.


Uuden tietosuojalain tultua voimaan, erityisruokavaliolomakkeessa kysytään myös huoltajan suostumus tietojen siirtoon erityisruokavaliorekisteriin sekä oppilaan nimen näkymiseen ruoka-annoksen päällä. Rekisteriin siirtyy oppilaan nimi ja ruokavaliotieto. Nimen merkitseminen annokseen on joissakin ruokavalioissa turvallisuuskysymys, jolla varmistetaan että oppilas saa hänelle sopivan ruoan.

